അടുത്തറിയാവുന്നവരോട് സൗമ്യമായി ഇടപെടുന്ന ആ കുടുംബത്തിന്റെ പ്രതീക്ഷയായ പന്ത്രണ്ടുകാരന് വീണ്ടും നിപ്പ എത്താന് കാരണം പേരാമ്ബ്രയിലെ ഉറവിട അന്വേഷണം പാതിവഴിക്ക് ഉപേക്ഷിച്ചത് വവ്വാലുകളെ പഴി പറയുമ്ബോഴും മനുഷ്യരുമായി ഇടപഴകുന്ന മറ്റേതെങ്കിലും ജീവിയില് നിന്നാണോ വൈറസ് ബാധയെന്ന സംശയവും ശക്തം ഹാഷിമിന് രോഗമെത്തിയ ഉറവിടം റബുട്ടാനോ? മാവൂര്: നിപ്പയില് ഉറവിടം കണ്ടെത്താന് ശ്രമം തുടരുന്നു. കോഴിക്കോട് ജില്ലയിലെ ചാത്തമംഗലം പഞ്ചായത്തിലെ പാഴൂരില് വായോളി അബൂബക്കറിന്റെയും വാഹിദയുടെയും ഏകമകനായ മുഹമ്മദ് ഹാഷിം 12 നിപ ബാധിച്ച് മരിച്ചതിലൂടെ ആ കുടുംബത്തിന്റെ പ്രതീക്ഷകളാണ് ഇല്ലാതായത്. പി.ടി.എം.എച്ച്.എസ്.എസിലെ എട്ടാംതരം വിദ്യാര്ത്ഥിയായ ഹാഷിം പഠനത്തിലും മിടുക്കനായിരുന്നു. അടുത്തറിയുന്നവരോടെല്ലാം സൗമ്യമായി ഇടപഴകുന്ന മുഹമ്മദ് ഹാഷിം പാഴൂരുകാര്ക്ക് പ്രിയപ്പെട്ട കുട്ടിയായിരുന്നു. മകനെ പഠിപ്പിച്ച് നല്ലനിലയിലെത്തിക്കുക എന്നതായിരുന്നു തെങ്ങുകയറ്റ തൊഴിലാളിയായ അബൂബക്കറിന്റെ ലക്ഷ്യം. അസുഖം വരുന്നതിന്റെ തലേദിവസംവരെ തങ്ങളോടൊത്ത് കളിക്കാനുംമറ്റുമുണ്ടായിരുന്ന മുഹമ്മദ് ഹാഷിമിന്റെ മരണം കൂട്ടുകാര്ക്ക് വിശ്വസിക്കാന് കഴിയുന്നില്ല. മകനെ അവസാനമായൊന്ന് കാണാന്പോലും കഴിയാത്ത അബൂബക്കറിനെയും വാഹിദയെയും ആശ്വസിപ്പിക്കാനും ആര്ക്കും കഴിയുന്നില്ല. ഇരുവരും ഇപ്പോള് നിരീക്ഷണത്തിലാണ്. കുട്ടിയുടെ അടുത്തിടപെഴുകിയവരെല്ലാം ആശങ്കയിലാണ്. ഇനിയുള്ള നിപ്പാ പരിശോധനാ ഫലവും നിര്ണ്ണായകമാകും. ഹാഷിമിന്റെ മൃതദേഹം പ്രോട്ടോകോള് പാലിച്ച് കണ്ണംപറമ്ബിലാണ് കബറടക്കിയത്. സ്വകാര്യ ആശുപത്രിയില്നിന്ന് ആരോഗ്യപ്രവര്ത്തര് മൃതദേഹം ഏറ്റുവാങ്ങി കണ്ണംപറമ്ബിലെത്തിച്ച് പ്രാര്ത്ഥനചൊല്ലി അന്ത്യയാത്രയേകി. കുട്ടിയുടെ ബന്ധുക്കളും പ്രാര്ത്ഥനയില് പങ്കെടുത്തു. ഞായറാഴ്ചയായിരുന്നു കബറടക്കം. അതിനിടെ പ്രവര്ത്തനങ്ങള് ഏകോപിപ്പിക്കാന് ഗവ. ഗസ്റ്റ് ഹൗസില് 24 മണിക്കൂര് കണ്ട്രോള് റൂം തുറന്നിരുന്നു. ഇവിടേക്ക് ദിവസവും നിരവധി കോളുകളാണ് വരുന്നത്. ഇതില് നിപ്പ രോഗലക്ഷണമുള്ളവരെ ആരോഗ്യ വകുപ്പ് നിരീക്ഷണത്തിലാകുന്നുണ്ട്. നമ്ബര്: 0495 2382500, 2382800. ആദ്യ നിപ്പാ ബാധയെ അടിസ്ഥാനമാക്കി വൈറസ് എന്ന സിനിമ ഇറങ്ങിയിരുന്നു. സിനിമയില് രോഗ ഉറവിടം കണ്ടെത്തിയെങ്കിലും 2018ല് 21 പേരുടെ മരണത്തിനിടയാക്കിയ നിപ വൈറസ് ബാധയുടെ ഉറവിടം ഇപ്പോഴും അജ്ഞാതമാണ് എന്നതാണ് വസ്തുത. രോഗം പൊട്ടിപ്പുറപ്പെട്ട പേരാമ്ബ്ര ചങ്ങരോത്ത് സൂപ്പിക്കടയ്ക്കു സമീപത്തുനിന്നുള്ള പ്രദേശത്തുനിന്ന് ഇന്ത്യന് കൗണ്സില് ഓഫ് മെഡിക്കല് റിസര്ച്ച്ഐ.സി.എം.ആര്. നടത്തിയ പരിശോധനയില് പിടികൂടിയ 10 വവ്വാലുകളില് നിപ വൈറസ് കണ്ടെത്തിയിരുന്നു. അതേ വൈറസാണ് മനുഷ്യരിലും കണ്ടെത്തിയതെങ്കിലും അവയില്നിന്നാണോ ആദ്യം മരിച്ച സൂപ്പിക്കടയിലെ മുഹമ്മദ് സാബിത്തിന് രോഗം ബാധിച്ചതെന്ന് ഇപ്പോഴും വ്യക്തമല്ല. വവ്വാല് കടിച്ച പഴം കഴിച്ചതുകൊണ്ടാവാം വൈറസ് ബാധയുണ്ടായതെന്ന നിഗമനം മാത്രമാണുള്ളത്. സാബിത്ത് രോഗം സ്ഥിരീകരിക്കുന്നതിനു മുന്പേ മരിച്ചതാണ് ആരോഗ്യ വകുപ്പിനു വെല്ലുവിളിയായത്. ഉറവിടം കണ്ടെത്താന് വിദഗ്ധരുടെ സഹായത്തോടെ വിശദമായ എപ്പിഡെമിയോളജി സാംക്രമിക രോഗ വിജ്ഞാനീയം പഠനം നടത്തണമെന്ന് അന്ന് ജില്ലാ മൃഗസംരക്ഷണ ഓഫീസര് ശുപാര്ശ ചെയ്തിരുന്നു. ആദ്യഘട്ടത്തില് ഐ.സി.എം.ആര്. പഠനം നടത്തിയെങ്കിലും ഉറവിടത്തെക്കുറിച്ചുള്ള തുടരന്വേഷണത്തിലേക്കു പോയില്ല. ഇതാണ് വീണ്ടും നിപ്പ കോഴിക്കോട്ട് എത്താനുള്ള കാരണം. ഭാവിയില് ഇടയ്ക്കിടെ പൊട്ടിപ്പുറപ്പെട്ടേക്കാവുന്ന വൈറസായിട്ടാണ് നിപയെ കാണേണ്ടത്. അതുകൊണ്ട് കൃത്യമായ റൂട്ട് കണ്ടെത്തേണ്ടത് അത്യാവശ്യണ്. വവ്വാലില്നിന്ന് നേരിട്ടാണോ പകര്ന്നത്, അതോ മനുഷ്യരുമായി ഇടപഴകുന്ന മറ്റേതെങ്കിലും ജീവിയില്നിന്നാണോ എന്നൊക്കെ കണ്ടെത്തേണ്ടതുണ്ട്. ഞായറാഴ്ച മരിച്ച മുഹമ്മദ് ഹാഷിം റമ്ബുട്ടാന് പഴം കഴിച്ചതില്നിന്നാവാം രോഗബാധിതനായതെന്ന് സംശയിക്കപ്പെടുന്നു. പക്ഷേ, സ്ഥിരീകരിക്കാന് വിശദപഠനം വേണ്ടിവരും. ഇത് കണ്ടെത്തുക വെല്ലുവിളി ഏറിയ കാര്യവുമാണ്. ഇതിന് ആരോഗ്യ സംവിധാനങ്ങള് മുതിരുമോ എന്നതാണ് പ്രധാനം. വൈറസ് ഉറവിടത്തെക്കുറിച്ച് വീണ്ടും വിശദപഠനം നടത്താന് ഐ.സി.എം.ആറിന്റെ നിര്ദ്ദേശം ലഭിച്ചതായി ആലപ്പുഴയിലെ നാഷണല് ഇന്സ്റ്റിറ്റ്യൂട്ട് ഓഫ് വൈറോളജി മേധാവിയും ശാസ്ത്രജ്ഞനുമായ ഡോ. എ.പി. സുഗുണന് പറഞ്ഞു. പേരാമ്ബ്രയിലെ പഠനത്തിലും ഉറവിടത്തെക്കുറിച്ച് കൃത്യമായ വിവരങ്ങള് ലഭിച്ചിരുന്നില്ല. അതുകൂടി പഠിക്കാന് ആവശ്യപ്പെട്ടിട്ടുണ്ടെന്നും അദ്ദേഹം പറഞ്ഞു. Stories you may Like